Herman Kain, kandidati konservator zezak, dhe gara e tij presidenciale
I pazgjedhur më parë në asnjë post publik dhe i ardhur nga bota e biznesit, ai ka ngjallur reagime të ndryshme në garën republikane
Pak javë më parë shumë votues nuk dinin asgjë rreth një njeriu, i cili tashmë ka një përqindje të madhe në sondazhet rreth kandidaturës republikane për postin e presidentit të Shteteve të Bashkuara. Herman Kain, ish drejtuesi i rrjetit të picerive “Godfather’s Pizza”, nuk ka patur asnjë post publik më parë. Por duket se shumë nga mbështetësit e tij e pëlqejnë atë pikërisht sepse nuk ka një karrierë si politikan. Kudo që shkon këto ditë Herman Kein shoqërohte nga mbështetës të tij. Por shumë analistë thonë se ky profil i ri politik nuk ka mundësi që të fitojë kandidaturën republikane. Zoti Kain i hedh poshtë këto thënie. Por zoti Kain mbetet prapa në fushatat e mbledhjes së fondeve krahasuar me rivalët e tij që udhëheqin, guvernatori i Teksasit Rik Perri dhe ish guvernatori i Masaçusetsit Mit Romni. Megjitahtë pjesmarrësit në sondazhin e fundit të zhvilluar në Florida e rendisin zotin Kain në vend të parë. Herman Kain dëshiron të reformojë sistemin e taksave për amerikanët, duke taksuar me 9% të ardhurat e korporatave e individëve, si dhe taksat e shitjeve,. Prandaj plani i tij quhet 999. Ekonomistët japin parashikime të ndryshme për këtë plan, por ata thonë se plani do të zgjidhë krizën fiskale të vendit. Hanah Kirkpatrik e mbështet planin. Menaxheri i shitjeve Remni Kumnis pëlqen idetë e biznesit që Kaini ka për qeverisjen. Disa votues mbeten skeptikë. 17 vjeçari Shon Raker do të votojë për herë të parë vitin e ardhshëm. Me shifrat e larta që Kain ka në sondazhet e fundit, kandidatëve të tjerë do t’u duhet të kundërshtojnë planin e tij të taksave, si dhe të theksojnë mungesën e përvojës në qeverisje. Por, nëse ai arrin të fitojë kandidaturën e republikanëve, ky do të ishte një tjetër hap i rëndësishëm në historinë amerikane, me një kandidat zezak që përpiqet të zëvendësojë presidentin e parë po zezak.